Imtella' Awwissu 31, 2021 Sabiex ikomplu jnaqqsu l-emmissjonijiet fl-arja, bil-belt ta' Pariġi ġie deċiż li f'diversi toroq wieħed ma jistax isuq b'aktar minn 30 kilometru fis-siegħa. Il-kapitali Franċiża introduċiet veloċità massima ta' 19-il mil fis-siegħa bil-għan li r-residenti ma jibqgħux dipendenti daqshekk fuq il-karozzi. Din il-liġi ġdida fis-sewqan ġiet introdotta wkoll bil-għan li tnaqqas l-inċidenti u tagħmel il-belt ta' Pariġi, belt aktar pedonali. Din il-miżura ntlaqet tajjeb mir-residenti li qed jittammaw li t-toroq ikunu aktar siguri u kwieti. Madanakollu, ix-xufiera li jwasslu l-affarijiet ma ħaduhiex tajjeb għax qalu li l-konsumatur se jkollu jistenna aktar u dan se jħalli impatt negattiv fuq in-negozju. Pariġi mhux l-unika belt jew raħal fi Franza li daħlet din il-liġi. Hekk kif għadd ta' bliet u rħula wkoll introduċew il-veloċità massima ta' 30 kilometru fis-siegħa. Ma' Pariġi hemm Brussell, Berlin, Spanja u Londra li wkoll daħlu liġi simili.